
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


Trgovački sud u Osijeku po sudskoj savjetnici Marini Ljubičić Knežević u stečajnom predmetu povodom zahtjeva Financijske agencije, Regionalnog centra Osijek, Podružnice Osijek, OIB: 85821130368, Osijek, L. Jagera 3, za provedbu skraćenog stečajnog postupka nad stečajnim dužnikom KAPPA d.o.o. za financijsko posredovanje, promet, trgovinu i usluge, Osijek, Šamačka 11, MBS: 030071705, OIB: 34474335631, 2. studenoga 2017.		
r i j e š i o    j e :


	
Odbacuje se zahtjev predlagatelja Financijske agencije, Regionalnog centra Osijek, Podružnice Osijek, OIB: 85821130368, Osijek, L. Jagera 3, za provedbu skraćenog stečajnog postupka nad stečajnim dužnikom KAPPA d.o.o. za financijsko posredovanje, promet, trgovinu i usluge, Osijek, Šamačka 11, MBS: 030071705, OIB: 34474335631, kao nedopušten.

	
Obrazloženje

	
Trgovački sud u Osijeku 14. lipnja 2017. zaprimio je zahtjev Financijske agencije, Regionalnog centra Osijek, Podružnice Osijek, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-3102 od 13. lipnja 2017. nad stečajnim dužnikom KAPPA d.o.o. za financijsko posredovanje, promet, trgovinu i usluge, Osijek, Šamačka 11, MBS: 030071705, OIB: 34474335631.
	
	Uvidom u stečajni upisnik Trgovačkog suda u Osijeku utvrđeno je da je kod ovoga Suda 18. travnja 2017. pod poslovnim brojem 13 St-495/17 također pokrenut stečajni postupak nad stečajnim dužnikom KAPPA d.o.o. za financijsko posredovanje, promet, trgovinu i usluge, Osijek, Šamačka 11, MBS: 030071705, OIB: 34474335631 te je rješenjem Trgovačkog suda u Osijeku, broj: 13 St-495/17-6 od 10. srpnja 2017., a pravomoćno 27. srpnja 2017., otvoren stečajni postupak nad gore navedenim stečajnim dužnikom.

	Odredbom čl. 428. Stečajnog zakona („Narodne novine“, broj: 71/15; u daljnjem tekstu SZ) propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

Slijedom navedenog, odbacuje se zahtjev predlagatelja za provedbu skraćenog stečajnog postupka, obzirom nisu kumulativno ispunjene pretpostavke za provedbu istog iz čl. 428. SZ-a, odnosno pokrenut je drugi postupak radi brisanja pravne osobe iz sudskog registra. 
	

	U Osijeku 2. studenoga 2017. 


Zapisničar
Snježana Markotić Jurić
                                                                                                    Sudska savjetnica
								Marina Ljubičić Knežević




UPUTA O PRAVNOM LIJEKU:
Protiv ovog rješenja nezadovoljna stranka može izjaviti žalbu Trgovačkom sudu u Osijeku u roku od 8 dana pismeno u 3 primjerka. 
             

                                                                                                                     
D N A :
1. FINA, RC Osijek, Podružnica Osijek
2. Stečajni dužnik
3. e-oglasna ploča suda
4. riješeno odbacivanjem 
5. kal. 28. studenoga 2017.

